DIVINA-COMEDIA-TA-WEB	Sabi pas; mès qu’ei plan digne que desparéishe eth nòm de tau val; pr’amor que dera sua origina (a on era cadia aupina que d’era se despen eth Peloro ei tan abondosa en aigües qu’en pòqui lòcs ne serà mès) enquiath punt qu’en eth entorne aquerò qu’eth cèu a trèt deth mar, a qui deuen es arrius eth cabal que va en eri, toti es sòns abitants, enemistats damb era vertut, l’acacen coma a ua sèrp, ja sigue per malastre deth país, ja per un mau costum que les arrossègue; per çò qu’an toti es abitants d’aquera miserabla val tan pervertida era sua natura, que semble que Circe les age peishut.